CELEX: 62010CN0602
Language: et
Date: 2010-12-21 00:00:00
Title: Kohtuasi C-602/10: Eelotsusetaotlus, mille on esitanud Judecătoria Călărași (Rumeenia) 21. detsembril 2010 — SC Volksbank România S.A. versus Autoritatea Națională pentru Protecția Consumatorilor — Comisariatul Județean pentru Protecția Consumatorilor Călărași

19.3.2011   
            
            
               ET
            
            
               Euroopa Liidu Teataja
            
            
               C 89/7
            
         Eelotsusetaotlus, mille on esitanud Judecătoria Călărași (Rumeenia) 21. detsembril 2010 — SC Volksbank România S.A. versus Autoritatea Națională pentru Protecția Consumatorilor — Comisariatul Județean pentru Protecția Consumatorilor Călărași
   (Kohtuasi C-602/10)
   2011/C 89/13
   Kohtumenetluse keel: rumeenia
   
      Eelotsusetaotluse esitanud kohus
   
   Judecătoria Călărași
   
      Põhikohtuasja pooled
   
   
      Kaebuse esitaja: SC Volksbank România S.A.
   
      Vastustaja: Autoritatea Națională pentru Protecția Consumatorilor — Comisariatul Județean pentru Protecția Consumatorilor Călărași
   
      Eelotsuse küsimused
   
   
               1.
            
            
               Mil määral tuleb direktiivi 2008/48 (1) artikli 30 lõiget 1 tõlgendada nii, et see keelab liikmesriikidel näha ette, et direktiivi üle võtvat siseriiklikku seadust kohaldatakse ka lepingute suhtes, mis on sõlmitud enne selle siseriikliku õigusakti jõustumist?
            
         
               2.
            
            
               Mil määral on OUG [Ordonanța de Urgență a Guvernului, valitsuse kiireloomuline määrus] 50/2010 artikli 85 lõikega 2 kohaselt üle võetud ühenduse õigusnorm, mis on sätestatud direktiivi 2008/48 artikli 24 lõikes [1] ja millega kehtestatakse liikmesriikidele kohustus tagada asjakohane ja tõhus krediidilepinguid käsitlevate tarbijavaidluste lahendamise kohtuväline menetlus?
            
         
               3.
            
            
               Mil määral tuleb direktiivi 2008/48 artikli 22 lõiget 1 tõlgendada nii, et sellega ühtlustatakse tarbijakrediidilepingute sektorit nii palju kui võimalik ning see ühtlustamine ei võimalda liikmesriikidel:
               
                           3.1
                        
                        
                           laiendada direktiivis 2008/48 sisalduvate õigusnormide kohaldamisala lepingutele, mis on selle kohaldamisalast sõnaselgelt välja arvatud (näiteks hüpoteeklaenulepingud või kinnisvara omandiõigust käsitlevad lepingud) ega
                        
                     
                           3.2
                        
                        
                           kehtestada krediidiasutustele lisakohustusi nende lepingutasude tüüpide osas, mida nad võivad võtta, või nende tegurite kategooriate alal, millest võib sõltuda muutuv intressimäär siseriikliku ülevõtmisnormi kohaldamisalasse kuuluvates tarbijakrediidilepingutes?
                        
                     Juhul, kui kolmandale küsimusele tuleb vastata eitavalt, siis kas teenuste osutamise vabaduse ja kapitali vaba liikumise põhimõtteid üldiselt ning eelkõige Euroopa Liidu toimimise lepingu (ELTL) artikleid 56 ja 58 ning artikli 63 lõiget 1 tuleb tõlgendada nii, et need ei võimalda liikmesriigil võtta krediidiasutuste suhtes meetmeid, millega keelatakse kohaldada tarbijakrediidilepingute suhtes lepingutasusid, mida ei ole loetletud lubatud tasude hulgas, kuigi neid viimaseid ei ole kindlaks määratud vastava riigi õigusnormidega?
            
         
      (1)  Euroopa Parlamendi ja nõukogu 23. aprilli 2008. aasta direktiiv 2008/48/EÜ, mis käsitleb tarbijakrediidilepinguid ja millega tunnistatakse kehtetuks nõukogu direktiiv 87/102/EMÜ (ELT L 133, lk 66).